CELEX: 62009CN0454
Language: lt
Date: 2009-11-19 00:00:00
Title: Byla C-454/09: 2009 m. lapkričio 19 d. pareikštas ieškinys byloje Europos Bendrijų Komisija prieš Italijos Respubliką

30.1.2010   
            
            
               LT
            
            
               Europos Sąjungos oficialusis leidinys
            
            
               C 24/33
            
         2009 m. lapkričio 19 d. pareikštas ieškinys byloje Europos Bendrijų Komisija prieš Italijos Respubliką
   
   (Byla C-454/09)
   2010/C 24/60
   Proceso kalba: italų
   
      Šalys
   
   
      Ieškovė: Europos Bendrijų Komisija, atstovaujama E. Righini ir B. Stromsky
   
      Atsakovė: Italijos Respublika
   
      Ieškovės reikalavimai
   
   
               —
            
            
               Pripažinti, kad per nustatytą terminą nepriėmusi visų nuostatų, būtinų panaikinti 2008 m. balandžio 16 d. Komisijos sprendimu Nr. 2008/697/EB (1) dėl valstybės pagalbos Nr. C 13/07 (ex NN 15/06 ir N 734/06), Italijos suteiktos įmonei New Interline (pranešta 2008 m. birželio 17 d. dokumentu Nr. C(2008) 1321), pripažintą neteisėta ir nesuderinama su bendrąja rinka valstybės pagalbą, Italijos Respublika neįvykdė įsipareigojimų pagal šio sprendimo 2, 3 ir 4 straipsnius bei EB sutartį.
            
         
               —
            
            
               Priteisti iš Italijos Respublikos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Terminas, per kurį Italija turėjo panaikinti ir susigrąžinti neteisėtai suteiktą pagalbą, baigėsi praėjus keturiems mėnesiams po pranešimo apie sprendimą. Tačiau praėjus daugiau kaip metams Italijos valdžios institucijos dar nesiėmė priemonių, būtinų įvykdyti sprendimą ir susigrąžinti pagalbą.
   
      (1)  OL L 235, p. 12.